Merkezê Îrtîbatî û Çapemenîye yê HPGyî derheqê çalakîyanê gerîlyan û hêrişê artêşa tirke de eşkerayîye daye û nê pare kerdî:
''Warê Xoverdayîşî yê Şikefta Birîndara de îşxalkerê ke pê helîkopteran nêeşkayî hêzê xo herême de ca bikerî kenê ke bi wesayîtanê zirxinan erdî ra aver şirê. 24ê tebaxe de hêzanê ma bi taktîkê sûîkastî da îşxalkeran ro. Çalakîye de 2 îşxalkerî ameyî cezakerdene. Îşxalkeran narey  pê wesayîtanê zirxinan û kepçeyan kerd ke xo biresnê mewzîyanê xoverdayîşî. Eynî roje îşxalkerî hetê hêzanê ma ra reyna ameyî pirodayene. Çalakîye de îşxalkerêk ame cezakerdene û kepçeyêk ame derbkerdene.
25ê te baxe de Warê Xoverdayîşî yê Çemçoyî de îşxalkerî ameyî pirodayene. Îşxalkerî mecbûr mendê ke gamêke peyser agêrê. Eynî roje Warê Xoverdayîşî yê Karkerî de îşxalkerî ameyî pirodayene, 2 îşxalkerî ameyî cezakerdene. 23 û 24ê tebaxe Warê Xoverdayîşî yê Girê Cûdîyî de çalakîya sûîkastî ameye kerdene, îşxalkerêk ame cezakerdene û îşxalkerî mecbur mendê ke gamêke peyser agêrê.
Bombarduman
Artêşa tirke ya îşxalkere 24ê tebaxe  mewzîyê şerî yê  Warê Xoverdayîşî yê Şikefta Birîndara, Werxelê, Girê Amedî bi bombaya nuklere û çekanê kîmyewîyan  dîyayî bombayan ver. Reyna 22-23 û 24ê tebaxe de Warê Xoverdayîşî yê Girê Cûdî, Birê Amedîyê, Kurojahro, Girê Hakarî, Girê Bihar, Sîda,Şehîd Adîl û Çemçoyî  û Girê Şehîd Hakî yê Xakurkê û Girê Çarçelî yê Metîna pê teyarayan û helîkopteran dayî bombayan ver.  15 tebaxe de warê Qesrokê ya Heftanînî de erazîya  Gundê Rusê ya mabênê Dola Dêraşîşê û Bektorya  pê teyarayanê şerî yê dewleta tirke dîyaye bombayan ver ke şar biterso erdî  xo ra biremo. Netîceya hêrişî de şewat vejîya.''
